Αθλητικά γεγονότα του 2009/Απρίλιος

Παρατίθενται γεγονότα που έλαβαν χώρα σε όλα τα αθλήματα τον μήνα Απρίλιο του 2009.

 5 Απριλίου 
Γυμναστική: Ο Βλάσης Μάρας κατακτά το χρυσό μετάλλιο στο μονόζυγο με 15,375 και γίνεται ο μοναδικός αθλητής με τέσσερα χρυσά μετάλλια στο συγκεκριμένο όργανο, στο ευρωπαϊκό πρωτάθλημα ενόργανης στο Μιλάνο. 
Καλαθοσφαίριση:Η λιθουανική Λιέτουβος Ρίτας κερδίζει το πρώτο EuroCup ανδρών. Στον  τελικό του «φάιναλ-8», που φιλοξενήθηκε στο Τορίνο, η ομάδα επικράτησε 80-74 της ρωσικής Κίμκι. 
Η Σπαρτάκ Μόσχας Περιχώρων κατακτά την Ευρωλίγκα γυναικών με νίκη με 85-70 επί της διοργανώτριας Αλκόν Αβενίδα στον τελικό του φάιναλ φορ της διοργάνωσης, το οποίο διεξήχθη στη Σαλαμάνκα της Ισπανίας. Την τρίτη θέση κατέλαβε η ρωσική Εκατερίνενμπουργκ. 
Πετοσφαίριση: Η ιταλική Τρεντίνο κερδίζει το Τσάμπιονς Λιγκ, με νίκη επί του Ηρακλή με 3-1 στην Πράγα, όπου διεξήχθη ο τελικός της διοργάνωσης. 

 9 Απριλίου 
Καλαθοσφαίριση: Η γυναικεία ομάδα της Γαλατασαράι στέφεται κυπελλούχος Ευρώπης, νικώντας στον επαναληπτικό τελικό την ιταλική Κρας Τάραντο. Για την ανακήρυξη του νικητή χρειάστηκα παράταση, καθώς το σκορ ήταν στην κανονική διάρκεια 69-57,ίδια διαφορά όσο και στον πρώτο τελικό στην Ιταλία. Η τουρκική ομάδα πήρε τη νίκη στην παράταση με 82-61.

 12 Απριλίου 
Υδατοσφαίριση:Κυπελλούχος Ελλάδος για 12η φορά στην ιστορία του, αλλά και τέταρτη συνεχόμενη, γίνεται ο Ολυμπιακός, που νίκησε τον Πανιώνιο 9-6 στον τελικό του φάιναλ φορ στο κολυμβητήριο της Πτολεμαΐδας. 

 20 Απριλίου 
Αντισφαίριση: Στην πρώτη θέση στον κόσμο στις γυναίκες βρίσκεται η Ρωσίδα Ντινάρα Σαφίνα. Είναι η δεύτερη Ρωσίδα που βρίσκεται στο Νο 1 του κόσμου μετά τη Μαρία Σαράποβα.

 22 Απριλίου 
Υδατοσφαίριση: Η ουγγρική ομάδα Ζέγκεντ κατακτά το Λεν Τρόφι στους άνδρες, με νίκη στα πέναλτι επί της ελληνικής ομάδας του Πανιωνίου, με 17-13, στον δεύτερο τελικό της διοργάνωσης. 

 23 Απριλίου 
Κολύμβηση: Ο Αλαίν Μπερνάρ πετυχαίνει παγκόσμια επίδοση στα 100 μ. ελεύθερο κατά το γαλλικό πρωτάθλημα στο Μονπελιέ, καταρρίπτοντας το φράγμα των 47 δευτερολέπτων. 

 25 Απριλίου 
Στίβος: Ολοκληρώνεται το Βαλκανικό Πρωτάθλημα Βάδην στο Βουκουρέστι. Την πρώτη θέση στη συνολική βαθμολογία κατακτά η ομάδα της Ρουμανίας, με δεύτερη την Ελλάδα και τρίτη την Τουρκία. 

 26 Απριλίου 
Καλαθοσφαίριση:Το EuroChallenge κατακτά στην έδρα της η ιταλική Βίρτους Μπολόνια, με νίκη επί της γαλλικής Σολέ με 77-75 στο φάιναλ φορ της διοργάνωσης. Την τρίτη θέση κατέκτησε η ρωσική Τριούμφ νικώντας την ΑΕ Λεμεσού με 94-82 στον μικρό τελικό. 
Μηχανοκίνητος αθλητισμός: Ο Βρετανός Τζένσον Μπάτον και η Brawn Gp κερδίζουν το Γκραν Πρι της Φόρμουλα 1 στο Σακίρ του Μπαχρέιν. 
Στίβος: Ο Κενυάτης Ολυμπιονίκης του 2008, Σάμι Ουανχίρου με 2 ώρες, 5 λεπτά και 10 δευτερόλεπτα (πετυχαίνοντας ρεκόρ για τη διαδρομή) στους άνδρες και η Γερμανίδα Ιρίνα Μικιτένκο στις γυναίκες κερδίζουν τον Μαραθώνιο του Λονδίνου.

 04